
Petngendrei Ihnan Sane Ndre Sulo-on Ihir 

^ Ndre mamunen Petngendrei ihnan lok eleng pe lokpoi, pe 
sane ndre sulo-on. ^ Odoke lokpoi indrehpa ndre mahkele ti 
pwi. Lok indrilik, sane hendre-en ndrohu sa pwi, handrai ile ke 
io handrai. Wo isongoran lokpoi ndresih pe puko-on tan 
Petngendrei inemehleu ise pule-en. 

^ Eri pe Petngendrei ipe ihpa, "Moleu kihir," pe moleu ihir. 
"• ly indre-et ile eriy pe ihposan ipe huyen, pe iy ide kapetne-et 
odo moleu pe lik. ^ Iy iyuwen moleu ile "meseren," pe lik ile 
"lukumwen." Lukumwen inum pe meseren ihir. Rang eti sei 

^ Inum pe Petngendrei ipe ihpa, "Kapetne-et odo wo kah 
kihir." '^ lie pe Petngendrei ihnan yor iyin ndrokoron pe itlangan 
wo se ile eleng pe wo se ile pahndran. Pe ihir ihpa ndre eriy. 
^ Pe iy iyuwen eleng ile "parar." Lukumwen inum pe meseren 
ihir. Iy eti rang ruu (2). 



^ Inum pe 
Petngendrei ipe 
ihpa, "Wo iyin 
pahndran eri 
kihtok kile ke 
sehir, pe lok 
puko-on kihir pe 
kipkos." Pe ihir 
ihpa ndre eriy. 
1^ Petngendrei 

iyuwen lok ndre pusukon eri "poi," pe wo ndre ihtok ile ke 
sehir, eri iy iyuwen ile "ndras." ly indre-et ile eriy pe ihposan 
ipe huyen. 

11 Inum pe Petngendrei ipe ihpa, "Kei pe sane handrai pe 
handrai ndre henerenge ti kah hehir odo poi pe hotou mbrwen 
su." Pe ihir ihpa ndre eriy ^^ lie pe sane kei pe mundriu handrai 
pe handrai hehir odo poi pe hehwei. Iy indre-et ile eriy pe 
ihposan ipe huyen. ^^ Lukumwen inum pe meseren ihir. Iy eti 
rang tul (3). 



1"* Inum pe Petngendrei ipe ihpa, "Sane ndre raman eri kah 
hehir odo parar, kile pe hampaninyan meseren pe lukumwen. 
Pe hampaninyan rang, pe rangen handrai pe handrai kinto Ion 
kirsimas ndre sulo-on. ^^ Pe su we hannai hosso parar pe 
heneraman lok poi." Pe ihir ihpa ndre eriy. ^^ Petngendrei ihnan 
mundroi ti mandra-an, madan iso meseren, pe ndrou ti lehyen, 
madan iso lukumwen. ly ihnan su pudiy yi. ^'^ ly iduwe horn ile 
parar ile pe hereneraman lokpoi, ^^ pe mada horn kiso meseren 
pe lukumwen, pe we herempaniyan meseren pe lukumwen. ly 
indre-et ile eriy pe ihposan ipe huyen. ^^ Lukumwen inum pe 
meseren ihir. ly eti rang hai (4). 

2^ Inum pe Petngendrei ipe ihpa, "Sane mente-e Ion ndras 
ndre sulo-on hohu ngoho su, eri hehir pe hohor hala sulo-on. 
Pe nenka-an hono-oh eri hehir pe hohor yi." ^i He pe 
Petngendrei ihnan ni mandra-ane pe mo-one pe sane se yi honto 
Ion ndras. Pe ihnan nenka-an handrai handrai yi. ly indre-et ile 
eriy pe ihposan ipe huyen. ^^ Pe Petngendrei ipatihii su pe ipe 
ihpa, "Oduu sane mente-e Ion ndras oduhor kile Ion ndras ndre 
mandra-an. Pe oduu nenka-an eri oduhor yi." ^^ Lukumwen 
inum pe meseren ihir. ly eti rang lim (5). 

^"^ Inum pe Petngendrei ipe ihpa, "Ka-an handrai pe handrai 
ndre henehti ngohon su eri hehir odo pule-en poi. Su odo 



hangahang pe su puyep, mandra-ane pe mo-one." Pe ihir ihpa 
ndre eriy. ^^ He pe Petngendrei ihnan su ndre sulo-on. ly 
indre-et ile eriy pe ihposan ipe huyen. 

2^ Pe Petngendrei ipe ihpa, "Mahkele eri tidu kawe tidahnan 
ndramat hahpa ndre tidu. Kile pe su we mada su kise pule-en 
ni, nenka-an pe ka-an odo hangahang pe puyep, mandra-ane pe 
mo-one." 

2'7 He pe Petngendrei ihnan ndramat ihpa ke ndre iy. 
ly ihnan su hala pedih pe kamal. 
2^ ly ipatihi horu pe ipe ihpah, "Orpo nedu oruu hala sulo-on, pe 
hasarpat hala lokpoi ndre mandra-an, pe mada su kise eriy. Yu 
uduwe oruu mada oruu kise pule-e su ni, su ka-an pe su nenka-an." 

2^ Petngendrei ipe ihpah, "Sane mbrweng kei handrai pe 
handrai ndre yu undretawei eri ana oruu odo yo-on. ^^ Odoke 
su ka-an pe nenka-an eri ana su song ti mundriu pe ndrokei 
orwon." 

^^ Petngendrei indre-et ile sane ndre sulo-on ndre iy indrahnan 
indrinum ti pe, ipe huyen pe ihposan lakopwi. Lukumwen inum 
pe meseren ihir. Iy eti rang on (6). 



1 Petngendrei ke indrahnan sane ndre sulo-on odo lokpoi pe 
lok eleng indrinum, takokopwe ile eriy. 

2 Pe idu rang ndrodul Petngendrei indre-et ile pule-en sane 
ndre sulo-on ndre iy indrahnan hondrunum ti pe iy imyau. 

^ Petngendrei ipatihi rang ndrodul pe itnembruwen, odosa marai 
ndre sulo-on ti iy indritakokopwe indrinum, pe iy imyau idu 
eriy. 

Adam pe Iv 

"* Sane odo lokpoi pe lok eleng eri hehir ihpa ndre kurtih. 

Kalmene-en Lapan Petngendrei ihnan lokpoi pe lok eleng, 
^ eri iy ihndrahnan lengin indmndrut mapwi, pe homou ndramat 
odo po marian ndrohun tehe sane mapwi, lie pe sane kei pe 
sane mundriu hendrerenge mapwi. ^ Lengin isendrut mapwi, 
odoke wo inu-us Ion poi isa ndritan pe isonolwi poi. ^ Inum pe 
Lapan Petngendrei ikuni poi se, pe iyepisi ndramat kamal ile 
eriy. Pe Lapan Petngendrei iruhi ngohon ile Ion ndrongon 
ndramat. Ndramat ti ihu ngohon pe ile moren. 

^ Inum pe Lapan Petngendrei iduhon poi hombrul ise Iden, pe 
iduwe ndramat ndre iy iyepesii eri imin eriy. Iden ti ile wuron 
rai eh. ^ Iy iduwei kei handrai pe handrai rahyen su, pe mbrwen 
ti huyen odo yo-on, eri hehir odo pule-en poi Iden. Idu 
ndrokoron lok eriy, eri kei ndre ru-iy. Kei he-ei odo hasamat 
pwil, pe kei he-ei eri intawei tawene odo sane huyen pe sane 
mo-on. 

1^ Wo handrang ihtot iyin Iden pe inahnan sane henerenge ile 
huyen. Iy ihtot ile ndre kan ti pe iltalngan iy ile wo mandra-ane 

1 kei odo hasamat pwi\ Tok Pisin, diwai bilong givim laip. 



ndre haandrang. ^^ Wo handrang eri Pison, isongoran lok 
Havilah. ^^ Gol huyen, pe kei handrai menuhun huyen, ndrodan 
ndre pat handrai huyen he-en lok eti. ^^ ly handrang eri Gihon 
isongoran lok Kus. i"* ly handrang eri Taigris ihtot ile wuron rai 
eh odo lok Asiria, pe iy handrang yi eri kah Yufretis. 

1^ Inum pe Lapan Petngendrei iduwe ndramat kamal imin 
pule-en poi ndre iy indretohon odo Iden, kile pe iy we kina-an, 
kimpo marai pe madan kiso eriy. ^^ Lapan Petngendrei ipe ile 
tadan ihpa, "Ou oyo-on mbrwen kei ndre sulo-on odo poi keti, 
^'^ odoke kei ndre intawe tawene huyen pe mo-on eri ou oyo-on 
mbrwen kolwii. Uh ou oyo-on eri we amat kidu ke ndre rang 
etih." 

1^ Eri pe Lapan Petngendrei ipe ihpa, "Ndramat kamal iy ko 
homou imin eri mo-on. Yu we kuhnan homou kouson odo 
henuwii iy." 

1^ lie pe iy ikuni poi se, pe iy iyepisi su ka-an pe nenka-an ile 



eriy. Inum pe iy ikuni su ile hun ndramat, ile pe iy kindre-et 
ndramat kitou ranga su. Iy eti uu pe ka-an pe nenka-an handrai 
handrai ti ndre ranga su iyenon eh. ^^ lie pe ndramat kuti iduwe 
ranga su ka-an pe nenka-an ndre sulo-on. Odoke homou 
ihndrapah ndre iy ti pwi pe indrila huyen odo we kile kouson eri 
pwi. 

2^ Eri pe Lapan Petngendrei ihnan ndramat kamal imtir tuu, 
pe iy irwi ndruwin kohlon he-ei, inum pe isokopti yi, ^^ pe 
ihtungon pedih ihir odo ndruwin kohlon iy kamal. Inum pe iy 
ikuni iy pedih ti ile hun iy kamal. 
^^ Pe iy kamal ipe ihpa, 
"Kahtapakede! Iy kuti ihpa ke ndre yu. 
Ndruwin hokuni odo ndruwi pe 

sengin odo sengi. 
Petngendrei ihtungon iy odo ndruwi, 
ile pe rangan 'pedih2'." 

^"^ Iy eti uu pe kamal ina-au odo hun taman pe tinen pe inohtok ile 
ndrodan mbrulun, pe horn harla ke ndramat homou. 

2^ Kamal pe pedih ndrihi horu kepwi, odoke horn tuno horu 
mahah pwi. 

3 
Mumutnon Ndramat Mo-on Sa 

1 Lapan Petngendrei ihnan ka-an ndre sulo-on, odoke mot eri 
tawene tadan elwe-en lakopwi, iyin pule-e su ndre sulo-on. 
Mot ihndramtan iy pedih ihpah, "Erih? Petngendrei ipe we oruu 
oryo-on mbrwen kei odo lok keti pwi?" 

2 Pedih ipe ihpa, "Oru we oryo-on mbrwen kei ndre sulo-on, 
^ tapa ke mbrwen kei idu ndrokoron lok, eri Petngendrei ipe we 
oru erndretukunii pe erndreyo-on pwi. Uh oru ortukunii ndre 
pwi oryo-on, eri oru we armat." 

2 pedih: Ile nolou Hibru ti kuruwen ihpa ndre nolou Hibm kamal. 



4 Mot ipe ihpah, 
"ly intaheweh, we 
emdremat pwi. 
5 Petngendrei 
tunon, ipe kihne 
orau oryo-on eri 
we arahpa ndre iy, 
we orohtuno oruu 
sane huyen pe sane 
mo-on." 

^ Pedih indre-et ile 
kei kuti pe kei ti rahyen 

lakopwi pe mbrwen ti mondropon pe huyen odo yo-on. Iy ipe 
kihtunon sane posingat, ile pe iy iyehi mbrwen kei se pe iyo-on. 
Inum pe iy itou se ile tan mbrulun pe mbrulun iyo-on yi. '^ Horn 
harani mbrwen kei inum ti pe mada horu ipahar lakopwi, pe 
horu horohtuno horu ihpa ndre horu tih ndrihi horu kepwi. lie 
pe horu hersokopet ndrokei ile ndrihin horu pe hertese. 

^ Lok ndre ipieh ti horu hertahrungi ngasan Lapan 

Petngendrei 
inelilaipei. Ilepe 
horu hortudong 
tadan harla 
siliyen kei. 
^ Odoke Lapan 
Petngendrei iyuu 
iy kamal, "Ou 
ana kehe?" 

1^ Iy isomwi 
ihpa, "Yu uhrungi 
ngasam enelila pe 



yu unuh pe utong tadam, odo yu ndrihi pwi tih." 

11 He pe Lapan Petngendrei ihndremte, "Ou tunom ihpa ndre 
ou ndrihim kepwi ti ihpa he? Si ipahran ile tadam? Ou ti kihne 
andrani mbrwen kei ndre yu upwe ou oyo-on kelwii tih." 

12 Kamal ipe ihpah, "Pedih ndre ou edwei iy imin ndroda yu, 
eri ihngahang yu pe yu uyo-on." 

1^ Lapan Petngendrei ihndramtan pedih ihpah, "Ou opo erti 
ile homosa?" 

Iy ipe ihpah, "Mot ipusahi yu pe yu uyo-on." 
Petngendrei Itou Pede-en 

14 Inum pe Lapan Petngendrei ipe ile tan mot ihpah, "Ou we 
okun pede-en odo homosa ou opo kiti. 

Ou kopwi odo lengan su ka-an pe nenka-an, idu mahkele pe 

ile, 
eri we enelila kile ke mburndrinem, pe ana-an wambruhen 
poi. 
1^ Yu we kuhnan ou pe iy pedih, we erehmbore oruu oruu. 
Su nedun pe su nedum eri we hompo ke pahun kile pule-e 

su. 
Su nedun pedih ti we hantatawe palam pe ou we eneti 
ndrike su." 
1^ Lapan Petngendrei ipe ile tan iy pedih ihpah, 
"Yu we kuduwei pede-en kile mundrem kidu ou ndriyem, 
pe ngendre-en mandra-an we kile tadam, kidu ou otou 
nedum. 
We elnget ngendre-en, odoke reh tadam we kinto kendre tan 
mbrulum, 
pe ou we emin ke ndre pahndran mbrulum." 
i'7 Pe Lapan Petngendrei ipe ile tan Adam ihpa, "Ou ohrung 
mbrulum pe oyo-on mbrwen kei ndre yu upwe ou we onyo-on 



pwi. 

Eri, yu we kuhnan poi kihmo-on, pe song we hendrerenge 
huyen pwi. 
Ou we ndre opo marai puko-on, pe anam song kenon ou. 
1^ Mundriu pe oskwei pudon we hernge pe hosorohe lok, 

pe ou eri we oyo-on sane henerenge odo langah. 
1^ Ou we opo marai kile puko-on pe panohyum kihir, 
iyenon ndre ou ala yi ndre poi ndre ou ehir eriy. 
Ou ehir odo poi pe we ala yi ndre poi." 
20 Adam iyuwen rangan mbrulun eri Iv odo iy we kile tinen 
ndramat ndre sulo-on. ^^ Pe Lapan Petngendrei ihnan ndrihi 
horu odo kalatun ka-an, pe Adam horu mbrulun hertasan. 
Petngendrei lyes Adam pe Iv odo Iden 

22 Inum pe Lapan Petngendrei ipe ihpa, "Ndramat ke indrahpa 
ndre homou ta tidu. Iy kah tunon sane huyen pe sane mo-on. 
He pe iy we ke-eu odo Iden. 

Kihne iy kimin ti pe kiyo-on mbrwen kei odo hasamat pwi, pe 
kindrimat pwi." 23 He pe Lapan Petngendrei iyes Adam iyeu odo 
Iden, pe ilpo marai ile poi ndre iy ihnan iy ihir odo eriy. 24 Lapan 
Petngendrei iyes horu odo Iden inum oh pe idwe su engel hala 
ndram. Pe Lapan Petngendrei idwe semel hondrou inehnelem 
ihpa ndre ndremleh idu sal ise wuron rai odo Iden. Kile pe 
homou ndramat kindranon kinna mukehe kei odo hasamat pwi ti 
pwi. 

